open-index/open-wikipedia-markdown huggingface dataset:
கில்ச்சிபூர் சமஸ்தானம்

**கில்ச்சிபூர் சமஸ்தானம்** (**Khilchipur State**), இந்திய விடுதலைக்கு முன்னர் பிரித்தானிய இந்தியாவின் ஆட்சியின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் ராஜ்கர் மாவட்டத்தின் கில்ச்சிபூர் தாலுகாவின் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி,  கில்ச்சிபூர் சமஸ்தானம் 710 சதுர கிலோ மீட்டர் பரப்பளவும்,  31,143 மக்கள் தொகையும், ஆண்டு வருவாய் ரூபாய் 1,14,000  கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர் .

## வரலாறு
கில்ச்சிபூர் இராச்சியத்தை 1544-ஆம் ஆண்டில் நிறுவியவர் திவான் உக்கிர சென் ஆவார். 17-ஆம் நூற்றாண்டில் கில்ச்சிபூர் இராச்சியம், மராத்தியப் பேரரசின் ஒரு சிற்றரசாக மாறியது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கில்ச்சிபூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 

கில்ச்சிபூர் சமஸ்தானம் பிரித்தானிய இந்தியாவின் பம்பாய் மாகாணத்தில்   இது பிரித்தானிய இந்தியாவின் மத்திய இந்திய முகமையின் செயல்பட்டது.  கில்ச்சிபூர் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  கில்ச்சிபூர் சமஸ்தானம், புதிய மத்திய பாரதம் மாநிலத்துடன் இணைக்கப்பட்டது. 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின்படி, கில்ச்சிபூர் சமஸ்தானப் பகுதிகள் மத்தியப் பிரதேசம் மாநிலத்தின் ராஜ்கர் மாவட்டத்தின் கில்ச்சிபூர் தாலுகாவில் இணைக்கப்பட்டது.  
## இதனையும் காண்க
* மத்திய பாரதம் (1948–1956)
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* மத்திய இந்திய முகமை
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
*
கோயம்புத்தூர் மேம்பாலங்கள்

**கோயம்புத்தூர் மேம்பாலங்கள்** (*Flyovers in Coimbatore*) என்பவை இந்தியாவின் தமிழ்நாடு மாநிலத்தில் உள்ள இரண்டாவது பெரிய நகரமான கோயம்புத்தூர் நகரில் உள்ள மேம்பாலங்களின் பட்டியலாகும். அவினாசி சாலை, திருச்சி சாலை, பொள்ளாச்சி சாலை, சத்யமங்கலம் சாலை, பாலக்காடு சாலை, மேட்டுபாளையம் சாலை மற்றும் தடாகம் சாலை ஆகிய சாலைகளில் இம்மேம்பாலங்கள் அமைந்துள்ளன.

## படக்காட்சியகம்

File:North coimbatore flyover traffic island1.jpg|1. கோயம்புத்தூர் வடக்கு மேம்பாலம்
File:Uppilipalayam flyover at night.jpg|2. அவினாசி சாலை மேம்பாலம்
File:Trichy Road near Ondipudur.jpg|alt=flyover Railway line|thumb|3. ஒண்டிபுதூர் மேம்பாலம்


## கோவையில் மேம்பாலங்கள்

# அவிநாசி சாலை மேம்பாலம் 
# கோயம்புத்தூர் வடக்கு மேம்பாலம் 
# நம்பிக்கை கல்லூரி மேம்பாலம்
# ஒண்டிப்புதூர் மேம்பாலம். 
# சுங்கம் கிளைசாலை மேம்பாலம் 
# கணபதிபுரம் டெக்சுடூல் மேம்பாலம், 
# காந்திபுரம் மேம்பாலம்
# போத்தனூர் மேம்பாலம்
# சிங்காநல்லூர்- வெள்ளலூர் சாலை மேம்பாலம்
# உக்கடம் மேம்பாலம் (கட்டுமானத்தில் உள்ளது) 
# திருச்சி சாலை மேம்பாலம் (கட்டுமானத்தில் உள்ளது) 
# பீளமேடு ஆர்எசு மேம்பாலம்
# நஞ்சுண்டாபுரம் மேம்பாலம் 
# அவிநாசி சாலை விரைவுச்சாலை, கோயம்புத்தூர் (கட்டுமானத்தில் உள்ளது)
# ஒண்டிப்புதூர்-இருகூர் மேம்பாலம்
# இருகூர் பிரிவு-இருகூர் மேம்பாலம்
# கவுண்டம்பாளையம்-ஜிஎன் மில்சு மேம்பாலம் (கட்டுமானத்தில் உள்ளது) 
# டைடல் பார்க் சாலை மேம்பாலம் (கட்டுமானத்தில் உள்ளது)
# ஆவாரம்பாளையம் - கணபதி சாலை மேம்பாலம்
# கணபதி - ரத்தினபுரி சாலை மேம்பாலம் 
# எசு.ஐ.எச்.எசு காலனி சாலை மேம்பாலம் (கட்டுமானத்தில் உள்ளது)
# நீலிகோணம்பாளையம் சாலை மேம்பாலம் (கட்டுமானத்தில் உள்ளது)
# ஈச்சனாரி மேம்பாலம்
# சுந்தராபுரம் - ஈச்சனாரி சாலை மேம்பாலம்
# சிங்காநல்லூர் மேம்பாலம் (திட்டமிடப்பட்டது, மார்ச் 2022 இல் கட்டுமானம் தொடங்குகிறது(?))
# துடியலூர் மேம்பாலம் (திட்டமிடப்பட்டது, கட்டுமானம் மார்ச் 2022 இல் தொடங்குகிறது(?))
# சாய்பாபா காலனி மேம்பாலம் (திட்டமிடப்பட்டது, மார்ச் 2022 இல் கட்டுமானம் தொடங்குகிறது(?))
# சரவணம்பட்டி மேம்பாலம் (திட்டமிடப்பட்டது, மார்ச் 2022ல் கட்டுமானம் தொடங்குகிறது(?))

## மேற்கோள்கள்

 
பகுப்பு:கோயம்புத்தூர்
நாகோட் சமஸ்தானம்

**நாகோட் சமஸ்தானம்** (**Nagod State** (also known as 'Nagode' and 'Nagodh'), இந்திய விடுதலைக்கு முன்னர் பிரித்தானிய இந்தியாவின் ஆட்சியின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *நாகோட்* ஆகும். இது தற்கால மத்தியப் பிரதேசம் மாநிலத்தின் வடகிழக்கில் அமைந்த சத்னா மாவட்டத்தின் நாகோட் தாலுகாவின் பகுதிகளைக் கொண்டிருந்தது.. 1901-ஆம் ஆண்டின் மக்கள் தொகை கணக்கெடுப்பின்படி,  நாகோட் சமஸ்தானம் 1,298 சதுர கிலோ மீட்டர் பரப்பளவும்,  67,092  மக்கள் தொகையும்,    கொண்டிருந்தது. நாகோட் சமஸ்தான  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர் .

## வரலாறு
நாகோட் இராச்சியத்தை 1344-ஆம் ஆண்டில் இராஜபுத்திர குல மன்னர் வீரராஜ் ஜுதேவ் என்பவர்  நிறுவினார்.  1807-ஆம் ஆண்டில் பன்னா இராச்சியத்தின் கீழ் நாகோட் இராச்சியம் சிற்றரசாகியது. பின்னர் நாகோட் இராச்சியம் மராத்தியப் பேரரசில் சிற்றரசாக இருந்தது.

மூன்றாம் ஆங்கிலேய மராத்தியப் போரில் ஆங்கிலேயர்கள் வெற்றி பெற்றனர். எனவே 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற நாகோட் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். நாகோட் சமஸ்தானம் பிரித்தானிய இந்தியாவின் மத்திய மாகாணத்தின்  (1861–1936) மத்திய இந்திய முகமையில் உள்ள பகேல்கண்ட் முகமையில் செயல்பட்டது. நாகோட் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  நாகோட் சமஸ்தானம் புதிதாக நிறுவப்பட்ட விந்தியப் பிரதேசம் (1948–1956) மாநிலத்துடன் இணைக்கப்பட்டது 1 நவம்பர் 1956 அன்று  மொழிவாரி மாநில மறுசீரமைப்புச் சட்டத்தின்படி, நாகோட் சமஸ்தானப் பகுதிகள் மத்தியப் பிரதேசம் மாநிலத்தின் சத்னா மாவட்டத்தின் நாகோட் தாலுகாவில் இணைக்கப்பட்டது.

## இதனையும் காண்க
* விந்தியப் பிரதேசம் (1948–1956) 
* மத்திய இந்திய முகமை
* பகேல்கண்ட் 
* சத்னா மாவட்டம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
பகுப்பு:சத்னா மாவட்டம்
இராமன் இயந்திரம்

**இராமன் இயந்திரம்** (*Raman Engine*) என்பது ஈருந்துபொருள் ஏவூர்தி இயந்திரம் ஆகும். இசுகைரூட் ஏரோசுபேசு என்ற இந்திய தனியார் நிறுவனம் இதை தயாரிக்கிறது. இந்நிறுவனம் தயாரிக்கும் விக்ரம் குடும்பவகை ஏவூர்திகளில் இராமன் இயந்திரம் பயன்படுத்தப்படுகிறது. நோபல் பரிசு பெற்ற இந்திய அறிவியலாளர் சர் சி.வி. ராமன் நினைவாக இந்த இயந்திரத்திற்கு இராமன் இயந்திரம் எனப் பெயர் சூட்டப்பட்டது. 

## விளக்கம்
சமச்சீரற்ற இருமெத்திலைதரசீன், இருநைட்ரசன் டெட்ராக்சைடு ஆகிய உந்து பொருள்களை இராமன் இயந்திரம் பயன்படுத்தும். இவ்வுந்து பொருள்களைப் பயன்படுத்தினால் இராமன் இயந்திரம் தன்னிச்சையாகத் தானே தீப்பற்றிக் கொள்ளுன் வசதியைப் பெறுகிறது. இதன் உட்செலுத்தும் தட்டு முற்றிலும் முப்பரிமானப் பொருளாள் அச்சிடப்பட்டுள்ளது. இந்த இயந்திரம் விக்ரம் 1 ஏவூர்தியில் 4 திரள்களில் பயன்படுத்தப்படும். ஒவ்வொரு திரளும் 3.4 கிலோநியூட்டன் உந்துதலை உருவாக்கி 850 நியூட்டன் உந்துதலை உற்பத்தி செய்யும். இது பல ஏவூர்தி இயந்திரங்களுடன் ஒப்பிடுகையில் குறைவாகவே உள்ளது. ஆனால் துல்லியமான சுற்றுப்பாதை சரிசெய்தலுக்கு இந்த இயந்திரம் தேவைப்படுகிறது.

## வளர்ச்சி மற்றும் சோதனை
2020 ஆம் ஆண்டு ஆகத்து மாதம் 12 ஆம் தேதியன்று இசுகைரூட்  ஏரோசுபேசு நிறுவனம் முதன்முறையாக இராமன் இயந்திரத்தை வெற்றிகரமாகச் சோதித்தது.
## மேற்கோள்கள்


பகுப்பு:ஏவூர்திகள்
பகுப்பு:ஏவூர்தி எரிமங்கள்
பகுப்பு:இந்திய விண்வெளித் திட்டங்கள்
சியாமாமணி தேவி

**சியாமாமணி தேவி**  (*Shyamamani Devi*) இந்தியாவின் ஒடிசா மாநிலத்தைச் சேர்ந்த பாரம்பரிய ஒடிசி இசையின் குரு, பாடகர் இசையமைப்பாளர் என பன்முகங்களில் புகழ்பெற்ற ஓர் இசைக்கலைஞர் ஆவார்.  1938 ஆம் ஆண்டு இவர் பிறந்தார். சிங்கரி சியாமசுந்தர் கர் மற்றும் சங்கீத சுதாகர பாலகிருட்டிண தாசு ஆகியோரிடம் சீடராக இசையை கற்றார்.  இடைக்கால ஒடியா இசைக்கலைஞர்களான உபேந்திரா பஞ்சா, கவிசூர்ய பலதேவ ராதா, வனமாலி தாசா, கோபாலகிருட்டிணா போன்ற கவிஞர்களால் எழுதப்பட்ட ஒடிசி, சந்தா, சம்பு போன்ற பாரம்பரிய ஒடிசி இசையின் பிரபலமான பாடல்களுக்காக தேவி பரவலாக அறியப்பட்டார். பாரம்பரிய ஒடிய நாட்டுப்புற இசை மற்றும் அதுனிகா பாடல்கள் போன்ற இலகுவான இசைப்பாடல்களாலும் தேவி நன்கு அறியப்பட்டார். ஒடிசி இசைக்கு இவர் செய்த பங்களிப்புக்காக 2022 ஆம் ஆண்டில் இவருக்கு பத்மசிறீ விருது வழங்கப்பட்டது.

2018 ஆம் ஆண்டில், திரைப்படத் தயாரிப்பாளர் சந்தோசு கவுர், இவரது  வாழ்க்கையை மையமாக வைத்து "சியாமாமணி தேவி - ஒடிசி பாரம்பரியப் பாடகர்" என்ற தலைப்பில் ஓர் ஆவணப்படத்தை இயக்கினார்.

## விருதுகளும் கௌரவங்களும்

* ஒரிசா சங்கீத நாடக அகாடமி விருது (1994) 
* சண்டிகர் பல்கலைக்கழகத்தின் வாழ்நாள் சாதனையாளர் விருது (2004)
* உத்கல் கலாச்சார பல்கலைக்கழகத்தின் கௌரவ முனைவர் பட்டம் (2012)
* குரு கோபால் பாண்டா ஒடிசி அகாடமியின் குரு சிங்காரி விருது (2014) 
* குரு சகதேவ் பதி நினைவு விருது (2016)
* சர்யன் (2017) வழங்கிய குரு கேளுச்சரண மகோபாத்திரா விருது 
* குரு தேவபிரசாத் தாசு அறக்கட்டளையின் தேவ பிரசாத் தாசு விருது (2018) 
* கபி சாம்ராட் உபேந்திர பஞ்சா விருது (2019) 

## இதையும் காண்க

* கீத கோவிந்தம்

## மேற்கோள்கள்


## புற இணைப்புகள்

* FLARES இன் நேர்காணல்

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1938 பிறப்புகள்
பகுப்பு:ஒடிசா நபர்கள்
இராம் பிரகாசு பம்பா

**இராம் பிரகாசு பம்பா** (*Ram Prakash Bambah*)(பிறப்பு 17 செப்டம்பர் 1925)  என்பவர் எண் கோட்பாடு மற்றும் தனி வடிவியலில் பணிபுரியும் ஓர் இந்தியக் கணிதவியலாளர் ஆவார்.

## கல்வி மற்றும் பணி
பம்பா லாகூரில் உள்ள அரசு கல்லூரி பல்கலைக்கழகத்தில் இளங்கலை பட்டமும், லாகூரில் உள்ள பஞ்சாப் பல்கலைக்கழகத்தில் முதுகலைப் பட்டமும் பெற்றார். பின்னர் முனைவர் பட்டப்படிப்புக்காக இங்கிலாந்து சென்றார். 1950-ல் , லூயிஸ் ஜே. மோர்டெல் மேற்பார்வையின் கீழ் , கேம்பிரிச்சில் உள்ள செயின்ட் ஜான்ஸ் கல்லூரியில் இப்பட்டம் பெற்றார். இந்தியாவிற்குத் திரும்பிய இவர் 1952ஆம் ஆண்டு சண்டிகர், பஞ்சாப் பல்கலைக்கழகம், விரிவுரையாளராக பணியில் சேர்ந்து, 1957 ஆம் ஆண்டு பேராசிரியராகப் பதவி உயர்வு பெற்றார். பஞ்சாப் பல்கலைக்கழக பணியோடு  அமெரிக்காவின் ஓகைய்யோ மாநிலப் பல்கலைக்கழகத்தில் 1964 முதல் 1969வரை பணியாற்றினார். அமெரிக்காவில்  இவர் 1993ஆம் ஆண்டு பஞ்சாப் பல்கலைக்கழகத்திலிருந்து பணி ஓய்வுபெற்றார்.

பம்பா இந்தியக் கணித சங்கத்தின் தலைவராக 1969ஆம் ஆண்டும் பஞ்சாப் பல்கலைக்கழகத்தின் துணைவேந்தராக 1985 முதல் 1991 வரைப் பதவி வகித்தார்.

## விருதுகளும் கௌரவங்களும்
பம்பா இந்தியத் தேசிய அறிவியல் கழகத்தின் சகாவாக 1955ல் தேர்ந்தெடுக்கப்பட்டார் 1979-ல் இவருக்கு சீனிவாச ராமானுசன் பதக்கம் வழங்கப்பட்டது. 1974-ல் இந்திய அறிவியல் கழகத்திற்குத் தேர்ந்தெடுக்கப்பட்டார். 1988-ல் இந்தியத் தேசிய அறிவியல் கழகத்தின் ஆர்யபட்டா பதக்கத்தையும் இந்திய அரசின் பத்ம பூசண் விருதையும் பெற்றார்.

## மேற்கோள்கள்
 


பகுப்பு:வாழும் மக்கள்
பகுப்பு:1925 பிறப்புகள்
பகுப்பு:பத்ம பூசண் விருது பெற்றவர்கள்
ஆக்சிசன் விரைவுவண்டி

**ஆக்சிசன் விரைவுவண்டி**  (Oxygen Express)  என்பது இந்திய  இரயில்வே அமைச்சகமும்  இந்திய இரயில்வேவும்   இணைந்து இயக்கும் நீண்ட தூர/குறுகிய தூர இரயில் சேவை தொடர் வண்டியாகும். கோவிட்-19  தொற்றுநோயின் இரண்டாவது அலையின் போது இந்தியா மற்றும் வங்காளதேசத்தின் பல்வேறு பகுதிகளில் உள்ள பல்வேறு மருத்துவமனைகளுக்கு மருத்துவ தர ஆக்சிசனை வழங்கி ஆக்சிசன் விரைவுவண்டி கடுமையான பற்றாக்குறையை சமாளித்தது.

## பின்னணி
ஆக்சிசன் விரைவு இரயில்கள் இரண்டு வடிவங்களில் இயக்கப்படுகின்றன; 16 மெட்ரிக் டன் திரவ மருத்துவ ஆக்சிசனை எடுத்துச் செல்லக்கூடிய கடுங்குளிரூட்டப்பட்ட பன்னாட்டு செந்தர நிறுவன கொள்கல தொட்டிகளைப் பயன்படுத்தி கொண்டு செல்வது முதல் முறையாகும். இரண்டாவது முறையானது, டாடா மோட்டார்சு 1618  போன்ற நிலையான கொள்கலத் தொட்டிகளை இந்திய இரயில்வே மற்றும் இந்திய இராணுவம் பயன்படுத்தும் உருட்டு ஏற்றம்/உருட்டு இறக்கம் முறையில் இரயிகளில்  ஏற்றப்படும் முறையாகும். 

தொற்றுநோய் கால உச்சக்கட்டத்தின் போது, இவ்வண்டிகள் சமிக்ஞை   இல்லாத, பசுமை வழித்தட வழிகளில் ஓடின. பல்வேறு எஃகு ஆலைகளில் இருந்து ஆக்சிசனை நாட்டின் பல்வேறு பகுதிகளுக்கும் கொண்டு சென்றன.

2021 ஆம் ஆன்டு சூலை மாதத்தில்  டாடாநகர் சந்திப்பு ரயில் நிலையத்திலிருந்து வங்காளதேசத்தில் உள்ள பெனாபோல் எல்லை பகுதிக்கு  200 மெட்ரிக் டன் திரவ மருத்துவ ஆக்சிசன் கொண்டு செல்லப்பட்டது. 

## படக் காட்சியகம்

File:Oxygen-Express Ro-Ro Kalamboli 2.jpg|26 ஏப்ரல் 2021 அன்று மகாராட்டிராவில் கலம்போலியில் ரிலையன்சு அறக்கட்டளையின் கொள்கலத் தொட்டிகளை ஏற்றிச் செல்லும் ஆக்சிசன் விரைவு இரயில் 
File:Loading of Liquid Medical Oxygen at Visakhapatnam Steel Plant.jpg|லிண்டே பிஎல்சியின் டாடா மோட்டார்சு 1618 சாலை கொள்கலத் தொட்டிகளில் உள்ள திரவ மருத்துவ ஆக்சிசன்  விசாகப்பட்டினம் எஃகு ஆலையில் 22 ஏப்ரல் 2021 அன்று ஏற்றப்படுகிறது.
File:Oxygen Express Empty Tanker at Kalamboli.jpg|19 ஏப்ரல் 2021 அன்று விசாகப்பட்டினம் எஃகு ஆலைக்கு கலம்போலியில் இருந்து புறப்படும் வெற்று கொள்கலத் தொட்டிகள் 
File:Oxygen_Express_Empty_Tankers_at_Kalamboli.jpg|19 ஏப்ரல் 2021, மகாராட்டிராவின் கலம்போலியில் ஆக்சிசன் விரைவு இரயிலில் காலி தொட்டிகள்


## மேற்கோள்கள்


பகுப்பு:இந்திய விரைவுவண்டிகள்
கிளென்னிசு பறார்

**கிளென்னிசு ஆர். பறார்** *(Glennys R. Farrar)* ஓர் அமெரிக்க இயற்பியல் பேராசிரியர். இவர் நியூயார்க் பல்கலைக்கழகத்தில் பணிபுரிகிறார். இவர் துகள் இயற்பியலிலும் அண்டவியலிலும் கரும்பொருண்ம ஆய்விலும் புலமை சான்றவர்.
## கல்வி
இவர் தன் இளவல் பட்டத்தை 1968 இல் பெர்க்கேலியில் உள்ள கலிபோர்னியா பல்கலைக்கழகத்தில் பெற்றார். இவர் 1971 இல் முனைவர் ஆய்வுக்கு பிரின்சுட்டன் பல்கலைக்கழகத்தில் சேர்ந்தார். பிரின்சுட்டனில் இருந்து முதலில் முனைவர் பட்டம் பெற்ற பெண்மணி ஆனார்.
## வாழ்க்கைப்பணி
கல்வி முடித்ததும் இவர் கலிபோர்னியா தொழில்நுட்ப நிறுவனத்திலும் உருட்கர்சு பல்கலைக்கழகத்திலும் புல உறுப்பினராகச் சேர்ந்தார் . பிறகு 1998 இல் நியூயார்க்  பல்கலைக்கழகத்தில் சேர்ந்தார். அங்கு இவர் இயற்பியல் துறையின் தளைவராக இருந்து, அண்டவியல், துகள் இயற்பியல் மையத்தை உருவாக்கினார்.

இவர் அங்கே உயராய்வு நிறுவன உறுப்பினராகவும் ஆகியுள்ளார். இவர் 1975 இல் சுலோவான் ஆராய்ச்சி உறுப்பாண்மையும் நல்கையும் வழங்கப்பட்டார். இவர் 1984 இலும் 2014 இலும் குகன்கீம் ஆய்வுநல்கையைப் பெற்றுள்ளார். இவர் கோட்பட்டு இயற்பியல் சார்ந்த சீமோன்சு ஆய்வுநல்கைக்கும் தேர்வு செய்யப்பட்டார்.

## மேற்கோள்கள்

## வெளி இணைப்புகள்
* Glennys Farrar Discovers Particles and Life as a Woman
* What Glennys Farrar Covets is more hours in the day
*NYU Physicist Proposes New Theory For Origin And Make-Up Of Extremely High-Energy Cosmic Rays
*Students Build A System to Solve A Cosmic Puzzle; A Series of Particle Detectors In Schools Across the City
*Glennys Farrar on Researchgate
*https://www.ias.edu/scholars/glennys-farrar
*BY STUDYING BOTH THE TINIEST AND MOST MASSIVE PHENOMENA, A PIONEERING CENTER PUSHES THE FRONT LINES OF PHYSICS RESEARCH

பகுப்பு:அமெரிக்கப் பெண் இயற்பியலாளர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:பெண் வானியற்பியலாளர்கள்
பகுப்பு:அமெரிக்க வானியற்பியலாளர்கள்
கார்க்கி (இதழ்)

**கார்க்கி** என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது. இது இந்திய மார்க்சிய பொதுவுடமைக் கட்சியை ஆதரிக்கும் இலக்கிய ஏடாக விளங்கியது. 

## வரலாறு
கார்க்கி இதழின் ஆசிரியராக கவிஞர், ஓவியர், பொதுவுடமை சிந்தனையாளர் இளவேனில் இருந்தார். மார்க்சியக் கண்ணோட்டத்துடன் எழுதப்பட்ட கட்டுரைகள், கவிதைகள், சிறுகதைகளை கார்க்கி வெளியிட்டது. முற்போக்கு எழுத்தாளர்களில் பலர் அவ்வப்போது எழுதியுள்ளனர். உலக இலக்கியப் பிரச்னைகளிலும் அக்கறை காட்டியது. 

சோவியத் உருசிய எழுத்தாளர் பாஸ்டர்நாக்கிற்கு நோபல் பரிசு அளிக்கப்பட்டபோது, அது பலவிதமான சர்ச்சைகள் உருவாயின. 'பாஸ்டர்நாக்கும் நோபல் பரிசும்' சம்பந்தமான கட்டுரை ஒன்றை ‘கார்க்கி' பிரசுரித்தது. அதேபோல ஸோல்லெனிட்ஸின் என்ற உருசியப் படைப்பாளிக்கு நோபல் பரிசு வழங்கப்பட்டபோதும் சர்ச்சைகளும் விமர்சனங்களும் பரவலாக நிலவின. ஸோல்ஸெனிட்ஸின் பற்றியும், அவருடைய படைப்பு, பாத்திரமும் குறித்தும் 'கார்க்கி' கட்டுரைகள் வெளியிட்டது.

‘இலக்கியம் பற்றிய லெனினியக் கொள்கை', 'எங்கள் சகாப்தத்தின் மகாகவி மயாகோவ்ஸ்கி', 'இந்திய மண்ணில் பொருள் முதல்வாதக் கருத்துக்கள்', 'புரட்சிக் கவிஞன் பெட்டோபி' ( அங்கேரியக் கவிஞர்)  இப்படி கனமான விஷயங்களைப் வெளியிடுவதில் 'கார்க்கி' ஆர்வம் காட்டியது.

முழுக்க முழுக்க வர்க்கத் தன்மையும் மார்க்சியப் பார்வையும் கொண்ட போக்குடன் சிரமங்களோடு இளவேனில் 'கார்க்கி' யை நடத்தினார். அடிக்கடி பத்திரிகை வராமலே போனது. நீண்ட ஒரு இடைக்காலத்துக்குப் பிறகு, 'கார்க்கி' யின் அளவைச் சுருக்கி, ஒவ்வொரு மாதமும் ஒரு தனி விஷயத்தைக் கொண்ட சிறு வெளியீடாகப் பிரசுரிக்க முனைந்தார். இதை 'கார்க்கியின் தொடர் வெளியீட்டியக்கம்' என்று அறிவித்தார். 

1981இல் மீண்டும் 'கார்க்கி' புதிய வடிவத்தோடும் புது வேகத்தோடும் தலைகாட்டியது. இலக்கியம், அரசியல் ஆகியவற்றுடன் திரைப்படம், நாடகம் ஆகியவற்றிலும் அக்கறை செலுத்த முனைந்தது. இத்தன்மையிலும் இது தொடர்ந்து வர இயலாது போயிற்று. பிறகும், கார்க்கி அவ்வப்போது வெளிவருவதும், சில இதழ்களோடு நின்று போவதும் ﻿ஒரு வழக்கமாகிவிட்டது.

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
பகுப்பு:இடதுசாரித் தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
சஞ்சீவ் குமார் யாதவ்

**சஞ்சீவ் குமார் யாதவ்** (*Sanjeev Kumar Yadav*) என்பவர் தில்லி, அந்தமான் மற்றும் நிக்கோபார் தீவுகள் காவல் சேவை அதிகாரியாவார். தில்லி காவல்துறையில் துணைக் காவல் ஆணையராக சிறப்புப் பிரிவில் பணியாற்றுகிறார். 10 முறை குடியரசுத் தலைவரின் வீரப் பதக்கத்தைப் பெற்றுள்ளார். 2022 ஆன் ஆண்டு குடியரசு தினத்தன்றும் இவருக்கு 11 ஆவது முறையாக வீரப் பதக்கம் வழங்கப்படவுள்ளது.

## மேற்கோள்கள்

## புற இணைப்புகள்
*Kumar Yadav DANIPS, has been inducted in IPS by the UPSC.
*Sanjeev Yadav: गणतंत्र दिवस के मौके पर 11वीं बार मिलेगा वीरता के लिए राष्ट्रपति से पुरस्कार, जानें कौन हैं IPS संजीव यादव

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
ரத்னா

**ரத்னா** (*Rathna*, 19 ஆகத்து 1947 – 19 சனவரி 2022) இந்திய நடிகை ஆவார். இவர் முக்கியமாக தமிழ், மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.
## திரைப்படத் துறை
இரத்தினா தனது 15-ஆவது அகவையில் 1964 இல் வெளிவந்த *[[தொழிலாளி (திரைப்படம்)|தொழிலாளி]]* தமிழ்த் திரைப்படத்தில் நடித்தார். இவர் 1965 இல் வெளிவந்த *[[எங்க வீட்டுப் பிள்ளை]]* திரைப்படத்தில் கிராமப் பெண்ணாக எம்.ஜி.ஆருக்கு சோடியாக இரண்டாவது கதாநாயகியாக நடித்ததன் மூலம் பிரபலமானார்.
## நடித்த திரைப்படங்கள்
### தமிழ்
* *[[மகாவீர பீமன்]]* (1962, அங்கீகரிக்கப்படாத பாத்திரம்)
* *[[திருடாதே (திரைப்படம்)]]* (1961, அங்கீகரிக்கப்படாத பாத்திரம்)
* *[[தொழிலாளி (திரைப்படம்)]]* (1964, விஜயா)
* *[[எங்க வீட்டுப் பிள்ளை]]* (1965, சாந்தா)
* *[[நாம் மூவர்]]* (1966)
* *[[சபாஷ் தம்பி]]* (1967. ரத்னா)
* *[[இதயக்கனி]]* (1975, கமலா)
* *[[பணம் பத்தும் செய்யும்]]* (1975)
* *[[தென்னங்கீற்று (திரைப்படம்)|தென்னங்கீற்று]]* (1975)

### கன்னடம்
* *பரோபகாரி* (1970)
* *பூபதி ரங்கா* (1970)
* *யாவ ஜன்மத மைத்திரி* (1972)
* *திரிவேணி* (1972)
* *சுபத்திரா கல்யாணம்* (1972)
* *சுவாமிஜி* (1980)

### தெலுங்கு
* *குலேபகாவலி கதா* (1962)
* *சிறீ கிருஷ்ணா பாண்டவீயம்* (1966, இடும்பி)
* *மொனகள்ளக்கு மொனகாடு* (1966, மாலா)

## மறைவு
ரத்னா தனது 74-வது அகவையில் சுகவீனமுற்றிருந்த நிலையில் 2022 சனவரி 19 அன்று காலமானார். இவருக்கு 3 மகன்களும் ஒரு மகளும் உள்ளனர். நடிகை ஜி. வரலட்சுமி இவரது மாமி ஆவார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:2022 இறப்புகள்
பகுப்பு:1947 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ஓபைடு சித்திக்கி

**ஓபைடு சித்திக்கி** (7 January 1932 – 26 July 2013) ஓர் இந்திய மரபியலறிஞரும் மூலக்கூறு உயிரியலாளரும் ஆவார். டாட்டா அடிப்படை ஆராய்ச்சி கழகத்தின் தேசிய உயிரிஅறிவியல் மையத்தின் நிறுவுநராகவும் முதல் இயக்குனராகவும் இருந்துள்ளார். மரபணு அமைப்பு, மரபியல் மீள்சேர்க்கை, புரதத் தொகுப்பின் மரபியல் கட்டுப்படுத்தல் ஆகிய புலங்களில் முக்கியமான கண்டுபிடிப்புகளைச் செய்துள்ளார். சுவை, மணம் ஆகிய உணர்ச்சிகளின் நரம்புமண்டல மரபியல் கூறுகளை ஆய்வு செய்தார். 2006இல் பத்ம விபூசண் விருதினைப் பெற்றார்.

## மேற்கோள்கள்


## வெளி இணைப்புகள்
*Obaid Siddiqi's publications on PubMed

பகுப்பு:இந்திய அறிவியலாளர்கள்
பகுப்பு:பத்ம விபூசண் விருது பெற்றவர்கள்
பகுப்பு:இந்திய உயிரியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:பத்ம பூசண் விருது பெற்றவர்கள்
பகுப்பு:1932 பிறப்புகள்
பகுப்பு:2013 இறப்புகள்
முதலாம் செயசிம்மன் (பரமார வம்சம்)

**முதலாம் செயசிம்மன்** (*Jayasimha I*) (ஆட்சிக் காலம் பொ.ச.1055-1070) மத்திய இந்தியாவின் மால்வா பகுதியில் ஆட்சி செய்த பரமரா வம்சத்தைச் சேர்ந்த இந்திய அரசர் ஆவார். இவர் வம்சத்தின் மிகவும் சக்திவாய்ந்த மன்னனான போஜனின் வாரிசும், ஒருவேளை ஒரு மகனாகவும் இருக்கலாம்.இவர் மேலைச் சாளுக்கிய இளவரசர் ஆறாம் விக்கிரமாதித்தனின் ஆதரவுடன் அரியணை ஏறியதாகத் தெரிகிறது. மேலும் விக்ரமாதித்தனின் எதிரியான சகோதரன் இரண்டாம் சோமேசுவரனால் பதவி நீக்கம் செய்யப்பட்டதாகத் தெரிகிறது.

## வரலாறு
பொ.ச. 1055-56 மாந்தாதா செப்புத் தகடு மட்டுமே செயசிம்மன் என்ற பரமார ஆட்சியாளரைக் குறிப்பிடுகிறது. இது போஜனின் கல்வெட்டுகளுடன் மிகவும் ஒத்திருக்கிறது. மேலும் பீமா என்ற கிராமத்தை பிராமணர்களுக்கு வழங்கியதைப் பதிவு செய்கிறது. கல்வெட்டு 1112 விக்ரம் நாட்காட்டி தேதியிட்டது. இதில் செயசிம்மன், சிந்துராசா மற்றும் வாக்பதிராசா என்று குறிப்பிடப்பட்டுள்ளது. செயசிம்மனின் பட்டங்களும் பெயரும் "பரம-பட்டாரக மகாராசாதிராச பரமேசுவர செயசிம்ம-தேவன்" என்று வழங்கப்பட்டுள்ளது. 

வேறு எந்தப் பரமார கல்வெட்டும் செயசிம்மனைக் குறிப்பிடவில்லை. பிற்கால பரமார அரசர்களின் உதய்பூர், நாக்பூர்  ஆகியவை செயசிம்மனின் பெயரைத் தவிர்த்துவிட்டு, போஜனுக்குப் பிறகு அடுத்த அரசராக போஜனின் சகோதரன் உதயாதித்தனைக் குறிப்பிடுகின்றன. 

## சுயசரிதை
செயசிம்மன், ஒருவேளை போஜனின் மகனாக இருக்கலாம்.  போஜனின் மரணத்தின் போது, காலச்சூரி மன்னன் கர்ணன் , சோலாங்கிய அரசன் முதலாம் பீமதேவன் ஆகியோரின் கூட்டமைப்பு மால்வாவைத் தாக்கியது. இந்த நிலைமைகளின் கீழ் செயசிம்ம்மனும் உதயாதித்தனும் அரியணைக்கு போட்டியாளர்களாக இருந்திருக்கலாம். 

மேலைச் சாளுக்கிய மன்னன் ஆறாம் விக்ரமாதனின் அரசவைக் கவிஞரான பில்ஹணன் மாளவத்தில் ஒரு மன்னனின் ஆட்சியை மீண்டும் நிறுவ அவரது புரவலர் உதவியதாகக் குறிப்பிடுகிறார். அவர் மாளவ மன்னனின் பெயரைக் குறிப்பிடவில்லை. ஆனால் அந்த மன்னன் செயசிம்மன் என்று தெரிகிறது.  பி. என். கௌதேக்கரின் கூற்றுப்படி தான் அரியணை ஏற உதவுவதற்காக இளவரசர் விக்ரமாதித்தனை அனுப்புமாறு சாளுக்கிய மன்னர் முதலாம் சோமேசுவரனிடம் உதவி கோரியதாகத் தெரிகிறது. 

முதலாம் சோமேசுவரனின் மரணத்திற்குப் பிறகு, சாளுக்கிய இளவரசர்களான இரண்டாம் சோமேசுவரனுக்கும் ஆறாம் விக்ரமாதித்தனுக்கும் இடையே வாரிசுப் போர் நடந்தது. இரண்டாம் சோமேசுவரன் செயசிம்மனை விக்ரமாதித்தனின் கூட்டாளியாகக் கருதினார் என்றும், அதனால், கர்ணனை அரியணையில் இருந்து அகற்ற கர்ணனுடன் கூட்டுச் சேர்ந்ததாகவும் தெரிகிறது.  தொடர்ந்து நடந்த மோதலில் செயசிம்மன் கொல்லப்பட்டிருக்கலாம். பின்னர், உதயாதித்தன் பரமார சிம்மாசனத்தில் ஏறி, இராச்சியத்தைக் காப்பாற்றினார். 

## சான்றுகள்

### உசாத்துணை

* 
* 
* 
* 
* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
நீதம் ஆராய்ச்சி நிறுவனம்

**நீதம் ஆராய்ச்சி நிறுவனம்** (*Needham Research Institute*)  இங்கிலாந்தின் கேம்பிரிட்சில் உள்ள இராபின்சன் கல்லூரியின் மைதானத்தில் அமைந்துள்ளது. கிழக்கு ஆசியாவின் அறிவியல், தொழில்நுட்பம் மற்றும் மருத்துவத்தின் வரலாறு பற்றிய ஆராய்ச்சிக்கான ஒரு மையமாகும். சீனப் புத்தகத்  தொடரில் *அறிவியல் மற்றும் நாகரிகத்தைத்* தொடங்கிய உயிர் வேதியியலாளர் மற்றும் வரலாற்றாசிரியர் இயோசப் நீதம் நினைவாக இந்த நிறுவனம் நீதம் ஆராய்ச்சி நிறுவனம் எனப் பெயரிடப்பட்டது. தற்போதைய இயக்குநர் மெய் இயான்யூன், ஒரு குறிப்பிடத்தக்க தொல்பொருள்-உலோகவியல் நிபுணர் ஆவார்.

இந்த அமைப்பு 1968 ஆம் ஆண்டு ஆகத்து மாதத்தில்  கிழக்கு ஆசிய அறிவியல் அறக்கட்டளையாக நிறுவப்பட்டது. 1983 ஆம் ஆண்டு சூன் மாதத்தில் இவ்வமைப்பின் அறங்காவலர்கள் நீதம் ஆராய்ச்சி நிறுவனம் என்ற பெயரை வழங்கினர். இது அயல் வாழ் இந்திய  அறங்காவலர்களால் பதிவுசெய்யப்பட்ட தொண்டு நிறுவனம்  ஆகும்.

நிறுவனம் நீதமின் ஆராய்ச்சி சேகரிப்பில் இருந்து வளர்ந்தது.  முதலில் கோன்வில் மற்றும் கேயசு கல்லூரியில் இருந்தது. இங்குதான் நீதம் 1976 ஆம் ஆண்டு  ஓய்வு பெறும் வரை தலைவராக இருந்தார். பல நகர்வுகளுக்குப் பிறகு, 1991 ஆம் ஆண்டு  இராபின்சன் கல்லூரியில்  தற்போதைய நோக்கத்திற்காக கட்டமைக்கப்பட்ட கட்டமைப்பிற்கு மாறியது.  இந்த கட்டடம் சீன பாணியில் வடிவமைக்கப்பட்டுள்ளது.  அதன் கட்டிடக் கலைஞரால் கிழக்கு ஆங்கிலேய ஆசியன் என்றும் விவரிக்கப்பட்டுள்ளது.

## இயக்குநர்கள் பட்டியல்
# இயோசப் நீதம் 1983-1990
# ஓ பெங் யோக் பிப்ரவரி 1990  -2001
# கிறிசுடோபர் கல்லன் அக்டோபர் 2003  -டிசம்பர் 2013 
# மெய் இயான்யூன் ஜனவரி 2014- முதல்
## மேற்கோள்கள்

## புற இணைப்புகள்
* நீதம் ஆராய்ச்சி நிறுவனம்

பகுப்பு:Coordinates on Wikidata
பகுப்பு:மருத்துவம்
பகுப்பு:கிழக்கு ஆசியா
விசயபாலன்

**விசயபாலன்** (*Vijayapala* ; ஆட்சிக் காலம் பொ.ச. 1035-1050 ) மத்திய இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான்.

விசயபாலன், சந்தேல மன்னன்  வித்யாதரனுக்குப் பிறந்தவன். இவரது ஆட்சிக் காலத்து கல்வெட்டு எதுவும் கிடைக்கவில்லை. பல சந்தேல கல்வெட்டுகளில் இவன் குறிப்பிடப்பட்டுள்ளான். ஆனால் இவற்றில் பெரும்பாலானவை தெளிவற்ற புகழ்ச்சிகளை மட்டுமே கொண்டிருக்கின்றன. எடுத்துக்காட்டாக, மவூ கல்வெட்டு, இவன் எல்லா பொல்லாத மனிதர்களையும் கொன்று கலியுகத்திற்கு முடிவு கட்டினான் என்று அறிவிக்கிறது.

வித்யாதரனது ஆட்சியின் முடிவில், கசனவித்துகளின் படையெடுப்புகள் இராச்சியத்தை பலவீனப்படுத்தியது. இதை சாதகமாக பயன்படுத்தி, காலச்சூரி மன்னன் கங்கேயதேவன் இவர்களின் இராச்சியத்தின் கிழக்கு பகுதிகளை கைப்பற்றினான்.  விசயபாலன் ஒரு போரில் கங்கேயனின் பெருமையை உடைத்ததாக ஒரு உடைந்த மஹோபா கல்வெட்டு கூறுகிறது.

விசயபாலனின் ஆட்சியின் போது குவாலியரின் கச்சப்பகதாக்கள் சந்தேலர்களுக்கு தங்கள் விசுவாசத்தை கைவிட்டிருக்கலாம். சாஸ்-பாகு கல்வெட்டில் கச்சப்பகதா ஆட்சியாளன் மூலதேவனுக்கு அதிக ஒலி கொண்ட தலைப்புகள் பயன்படுத்தப்பட்டதன் மூலம் இது சுட்டிக்காட்டப்படுகிறது.

விசயபாலனின் ஆட்சிக் காலத்தில் சந்தேல இராச்சியத்தின் வீழ்ச்சி தொடங்கியது. இவனது வாரிசான தேவவர்மன் இராணி புவனதேவியின் மகனாவான்.  தேவவர்மனின் பொ.ச.1051  தேதியிட்ட நன்யயுரா செப்புத் தகடு விசயபாலனின் ஆட்சி இவ்வருடத்திற்கு முன்னரே முடிவடைந்ததை சுட்டிக்காட்டுகிறது. இவனுக்குப் பின்னர் கிருத்திவர்மன் ஆட்சிக்கு வந்தான்.

## சான்றுகள்

### உசாத்துணை
* 
* 
பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
கிரேசியெல்லா பிராந்துவார்தி இரேமாண்ட்

**கிரேசியெல்லா பிராந்துவார்தி இரேமாண்ட்**  *(Graziella Branduardi-Raymont)* ஓர் இத்தாலிய இயற்பியலாளர் ஆவார். இவர் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் பேராசிரியராக உள்ளார்.

## வாழ்க்கை
இவர் இயற்பியல் இளவல் பட்டத்தை 1973 இல் மிலான் பல்கலைக்கழகத்தில் முடித்ததும், இவர்1974 இல் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் முனைவர் பட்ட ஆய்வில் சேர்ந்தார் . இவர் 1977 இல் புதிர்க்கதிர் வானியலில் முனைவர் பட்ட்த்தை முடித்ததும் ஆர்வார்டு சுமித்சோனியன் வானியற்பியல் மையத்தில் சேர்ந்தார்.

இவர் மீள முல்லார்டு விண்வெளி அறிவியல் ஆய்வகத்தில் 1979 இல், ஆராய்ச்சி உதவியாளராகச் சேர்ந்தார். அங்கே1987 இல் விரிவுரையாளராகவும் 1992 இல் வானியல் உயர்விரிவுரையாளராடவும் ஆனார். இவர் 1990 களில் முல்லார்டு விண்வெளி அறிவியல் ஆய்வகத்தின் ஐரோப்பிய விண்வெளி முகமை XMM-நியூட்டன் திட்டத்தில் தெறிப்பு வரிக்கீற்று கதிர்நிரல் அளவியின் இலக்கவியல் மின்னன் பிரிவுக்குத் திட்ட மேலாளர் ஆனார். இவர் 2009 இல் விண்வெளி அறிவியல் பேராசிரியராக அமர்த்தப்பட்டார். இவரது நடப்பு ஆராய்ச்சி கோள்சார் புதிர்க்கதிர் உமிழ்வில் குவிந்துள்ளது. இவர் 2024 இல் ஏவ திட்டமிடப்பட்டுள்ள ஐரோப்பிய விண்வெளி முகமையும் சீன அறிவியல் கல்விக்கழகம் இணைந்துநட்த்தும் சிமிலி விண்கலத் திட்ட இணை முதன்மை ஆய்வாளராகவும் செயல்பட்டு வருகிறார்.

### ஆராய்ச்சி ஆர்வங்கள்
இவரது ஆராய்ச்சி ஆர்வங்கள் பின்வருமாறு:
* புதிர்க்கதிர் இரும விண்மீன்கள் 
* புதிர்க்கதிர் பின்னணி
* முனைப்பான பால்வெளிக்கரு
* கோள்சார் புதிர்க்கதிர் உமிழ்வு
### விண்வெளித் திட்டங்கள்
* இணை முதன்மை ஆய்வாளர், தெறிப்பு வரிக்கீற்று கதிர்நிரல் அளவி,  ஐரோப்பிய விண்வெளி முகமை XMM-நியூட்டன் திட்டம்.
* இணை முதன்மை ஆய்வாளர், ஐரோப்பிய விண்வெளி முகமை - CAS சிமிலி விண்கலத் திட்டம்.

## மேற்கோள்கள்

பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:வாழும் மக்கள்
பகுப்பு:இத்தாலிய வானியலாளர்கள்
பகுப்பு:இத்தாலிய இயற்பியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:இத்தாலிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் கோள் அறிவியலாளர்கள்
யாங்சே சமஸ்தானம்

**யாங்சே சமஸ்தானம்**  (**Yawnghwe**), தற்கால பர்மா எனும் மியான்மர் நாட்டின் விடுதலைக்கு முன்னர்  பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் *நியாங் சவே* நகரம் ஆகும். இது தற்கால மியான்மர் நாட்டின் சான் மாகாணத்தின் தெற்கில் *யாங்சே* இராச்சியப் பகுதிகளை கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி,  யாங்சே சமஸ்தானம் 2241 சதுர கிலோ மீட்டர் பரப்பளவும், 95,339  மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர் .

## வரலாறு
1359-ஆம் ஆண்டில் நிறுவப்பட்ட யாங்சே இராச்சியம், நவம்பர் 1885-ஆம் ஆண்டில் நடைபெற்ற மூன்றாம் ஆங்கிலேய-பர்மியப் போரின் முடிவில் பர்மா முழுவதும் பிரித்தானிய இந்தியாவின் கீழ் வந்தது. 1887-ஆம் ஆண்டில்  பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  யாங்சே இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். யாங்சே இராச்சிய மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 1948-ஆம் ஆண்டில் பர்மாவின் விடுதலைக்குப் பின்னர்  யாங்சே இராச்சியம், 1959-ஆம் ஆண்டில் பர்மாவின் சாவ்பா மாவட்டத்தில் இணைக்கப்பட்டது. 
## இதனையும் காண்க
* மியான்மரின் வரலாறு
* மூன்றாம் ஆங்கிலேய-பர்மியப் போர் (1885)
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## வெளி இணைப்புகள்
*"Gazetteer of Upper Burma and the Shan states"
*The Imperial Gazetteer of India

பகுப்பு:மியான்மரின் வரலாறு
பகுப்பு:பிரித்தானிய இந்தியா
புளுட்டோனியம்(IV) நைட்ரேட்டு

**புளுட்டோனியம்(IV) நைட்ரேட்டு** (*Plutonium (IV) nitrate*) என்பது Pu(NO3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் நைட்ரிக் அமிலமும் சேர்ந்து இச்சேர்மம் உருவாகிறது. புளுட்டோனியம்(IV) நைட்ரேட்டு நீரில் கரைந்து அடர் பச்சை நிற நீரேற்றுப் படிகங்களாக படிகமாகிறது.
 
## தயாரிப்பு
புளுட்டோனியம்(IV) சேர்மத்தை நைட்ரிக் அமிலத்துடன் சேர்த்து கரைசலை ஆவியாக்கினால் Pu(NO3)4•5H2O பல நாட்களுக்குப் பின்னர் அடர் பச்சை நிறமும் கருப்பும் பச்சையும் கொண்ட படிகங்கள் உருவாகின்றன.
## இயற்பியல் பண்புகள்
Pu(NO3)4•5H2O—என்ற உட்கூறுகளுடன் முறையே *F dd2*,  a = 1.114 நானோமீட்டர், b = 2.258 நானோமீட்டர், c = 1.051 நானோமீட்டர், Z = 8. என்ற இடக்குழு, அலகு அளவுருக்களுடன் அடர் பச்சை நிறத்தில் படிக நீரேற்றாக புளுட்டோனியம்(IV) நைட்ரேட்டு காணப்படுகிறது.

படிக நீரேற்றானது 95-100 பாகை செல்சியசு வெப்பநிலையில் படிகநீரில் உருகத் தொடங்கும்.

நைட்ரிக் அமிலத்தில் நன்றாக கரைந்து அடர் பச்சை நிறக் கரைசலைக் கொடுக்கும். தண்ணீரில் கரைந்து பழுப்பு நிறக் கரைசலாகும். கரிமக் கரைப்பான்களான அசிட்டோன் மற்றும் ஈதரிலும் கரையும். 
## வேதிப் பண்புகள்
150-180 பாகை செல்சியசு வரை சூடாக்கப்படும் போது புளுட்டோனியம்(VI) ஆக தன்னியக்க ஆக்சிசனேற்றத்துடன் சிதைந்து புளுட்டோனைல் நைட்ரேட்டு (PuO2(NO3)2) ஆக உருவாகிறது.

புளுட்டோனியம் நைட்ரேட்டு மற்றும் கார உலோக நைட்ரேட்டுகளின் செறிவூட்டப்பட்ட நைட்ரிக் அமிலக் கரைசல்களை ஆவியாகும்போது, Me2[Pu(NO3)6] சேர்மத்தின் இரட்டை நைட்ரேட்டுகள் உருவாகின்றன. இங்கு Me = Cs+, Rb+, K+, Tl+, NH4+  போன்ற சீரிக் அம்மோனியம் நைட்ரேட்டுக்கு ஒப்பானவைகள் இடம்பெறுகின்றன. 
## நச்சு
புளூட்டோனியம் நைட்ரேட்டின் அதிக கரைதிறன் காரணமாக இது கதிரியக்க மற்றும் மிகவும் நச்சுத்தன்மை வாய்ந்தது.
## மேற்கோள்கள்

பகுப்பு:புளுட்டோனியம்(IV) சேர்மங்கள்
பகுப்பு:நைட்ரேட்டுகள்
ஜம்மு மாநகராட்சி

**ஜம்மு மாநகராட்சி**, என்பது இந்தியாவின் வட இந்தியாவில் ஜம்மு & காஷ்மீர் மாநிலத்தில் ஜம்மு மாநகரை ஆட்சி செய்யும் ஓர் உள்ளாட்சி அமைப்பாகும். துவக்கத்தில் ஜம்மு நகராட்சியானது 19 ஆம் நூற்றாண்டின் முதல் காலாண்டில் ரிப்பன்பிரவுவால் மேற்கொள்ளப்பட்ட சீர்திருத்தங்களுக்குப் பிறகு நிறுவப்பட்டது.  1930 ஆம் ஆண்டு இந்நகராட்சியில் தேர்ந்தெடுக்கப்பட்ட உறுப்பு வழங்கல் அறிமுகப்படுத்தப்பட்டது. மாநிலத்தில் நகராட்சியின் வளர்ச்சிக்கு அடுத்த படியாக **ஜம்மு மற்றும் காஷ்மீர் நகராட்சி**சட்டம் 1941 இயற்றப்பட்டது.

## வரலாறு
இந்தியக் குடியரசின் 51வது ஆண்டு கொண்டாடப்பட்ட நேரத்தில், மாநில சட்டமன்றம் ஜம்மு மாநகராட்சி சட்டம் 2000- ல் நிறைவேற்றியது. ஜம்மு நகராட்சி மாநகராட்சியாக தரம் உயர்த்தப்பட்டது. பதற்போது மாநகராட்சி 240 சதுர கி.மீ பரப்பளவில் 75 வார்டுகளையும் கொண்டுள்ளது.

## ஜம்மு மாநகராட்சி

## மேற்கோள்கள்

பகுப்பு:சம்மு காசுமீரிலுள்ள மாநகரங்கள்
கில்லியன் நேப்

**கில்லியன் நேப்** *(Gillian Knapp)* ஓர் அமெரிக்க வானியலாளரும் வானியற்பியலாளரும் ஆவார். இவர் பிரின்சுட்டன் பல்கலைக்கழகத்தில் வானியல், வானியற்பியல் புலங்களில் பேராசிரியராக உள்ளார். இவர் விட்மன் கல்லூரி புல உறுப்பினரும் ஆய்வாளரும் ஆவார். இவர் சுலோவான் இலக்கவியல் வானளக்கையிலும் பங்கேற்கிறார் இவர் பன்னாட்டு வானியல் ஒன்றியத்தின் செயல்முனைவான உறுப்பினராக உள்ளார்.
## கல்வி
இவர் எடின்பர்கு பல்கலைக்கழகத்தில் படித்து இயற்பியலில்1966 இல் இளவல்பட்டம் பெற்றார். தன் வானியல் ஆர்வத்தை நிறைவேற்ற, இவர் அமெரிக்காவுக்குப் புலம்பெயர்ந்தார். இங்கு மேரிலாந்து பல்கலைக்கழகத்தில் பூங்கா கல்லூரியில் சேர்ந்து 1971 இல் வானியலில் முனைவர் பட்டம் பெற்றார். சில காலம் மேரிலாந்தில் கல்வி கற்பித்த பின்னர் இவர் 1974 இல் அமெரிக்க மேற்கு கடற்கரைக்குச் சென்றார். அங்கு இவர் கலிபோர்னியா தொழில்நுட்ப நிறுவனத்தில் ஆராய்ச்சி உறுப்பினராக தன் அறிவியல் பணியைத் தொடர்ந்துள்ளார்.

## அறிவியல் பணி
இவர் கலிபோர்னியா தொழில்நுட்ப நிறுவனத்தில் முதுநிலை ஆய்வாளராக 1976 இல் உயர்வு பெற்றார். இவர் அதே ஆண்டில் ஓவென்சு கணவாய்க் கதிரலை நோக்கீட்டகத்தில் புல உறுப்பினர் ஆனார்.

இவர் 1980 இல் பிரின்சுட்டனுக்குச் சென்றார். அங்கே பிரின்சுட்டன் பல்கலைக்கழகத்தில் வாவியற்பியல்துறையில் ஆராய்ச்சியாளராகத் தொடர்ந்தார். அங்கே 1984 இல் இணைப்பேராசிரியர் ஆனார். இவர் 1990 இல் இருந்து சுலோவான் இலக்கவியல் வானளக்கை நோக்கீட்டகத்தைக் கட்டியமைத்தார் இவர்  பழுப்புக் குறுமீன்களையும் வெண் குறுமீன்களையும் உயர்வேக விண்மீன்களையும் கண்டுபிடித்து அவற்றின் பான்மைகளையும் வரையறுத்துக் கூறினார். இவரது அறிவியல் வாழ்க்கை பிரின்சுட்டன் பல்கலைக்கழகத்தில் வெற்றியோடு திகழ்ந்திட, இவர் 2014 இல் செந்தகைமைப் பேராசிரியர் ஆனார்.

கில்லியன் நேப் பரவலாகச் சான்று காட்டப்பட்ட வானியலாளர் ஆவார். இவர் அமெரிக்க வானியல் கழக உறுப்பினர் ஆவார். இவர் அரசு வானியல் கழக உறுப்பினரும் பன்னாட்டு வானியல் ஒன்றிய உறுப்பினரும் பன்னாட்டு வானொலி அறிவியல் ஒன்றிய உறுப்பினரும் ஆவார்.

## சொந்த வாழ்க்கை
இவர் வானியலாளரான ஜேம்சு குண்ணைத் திருமணம் செய்துக் கொண்டார்.
## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பிரித்தானியப் பெண் அறிவியலாளர்கள்
சாவந்த்வாடி சமஸ்தானம்

**சாவந்த்வாடி சமஸ்தானம்** (**Sawantvadi  State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் சாவந்த்வாடி நகரம் ஆகும். 

இது தற்கால மகாராட்டிரா மாநிலத்தின் கொங்கண் மண்டலத்தில் உள்ள சிந்துதுர்க் மாவட்டம் மற்றும் கோவா மாநிலத்தின் வடக்கு கோவா மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி,  சாவந்த்வாடி இராச்சியம் 2,396  சதுர கிலோ மீட்டர் பரப்பளவும், 2,50,589  மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர் .

## வரலாறு
மராத்தியப் பேரரசின் போன்சலே வம்சத்தவர்கள் ஆண்ட சாவந்த்வாடி  இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றதுடன், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் பம்பாய் மாகாணத்தில் தக்காண முகமையின் கீழ் செயல்பட்டது. சாவந்த்வாடி சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி சாவந்த்வாடி சமஸ்தானப் பகுதிகள் 1948-ஆம் ஆண்டில் பம்பாய் மாகாணத்தின்  சாவந்த்வாடி தாலுகாவில் இணைக்கப்பட்டது.
## இதனையும் காண்க
* மராட்டியப் பேரரசு
* இரண்டாம் ஆங்கிலேய மராத்தியப் போர் (1803–1805)
* மூன்றாம் ஆங்கிலேய மராத்தியப் போர் 
* தக்காண முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்   
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:சிந்துதுர்க் மாவட்டம்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மகாராட்டிர வரலாறு
தேசிய எயிட்சு கட்டுப்பாட்டு அமைப்பு

**தேசிய எயிட்சு கட்டுப்பாட்டு அமைப்பு** (*National AIDS Control Organisation*), 1992-ல் நிறுவப்பட்டது, இது இந்தியாவின் சுகாதாரம் மற்றும் குடும்ப நலத்துறை அமைச்சகத்தின் ஒரு பிரிவாகும். இது 35 எச்.ஐ.வி/எயிட்சு தடுப்பு மற்றும் கட்டுப்பாட்டுச் சங்கங்கள் மூலம் இந்தியாவில் எச்.ஐ.வி / எயிட்சு கட்டுப்பாட்டுத் திட்டத்திற்குத் தலைமை தாங்குகிறது. இந்தியாவில் எச்.ஐ.வி/எயிட்சு தடுப்பு மற்றும் கட்டுப்பாட்டிற்கான கொள்கைகளை உருவாக்குவதற்கும் திட்டங்களைச் செயல்படுத்துவதற்கும் தலைமைத் தாங்கும் ஓர் அமைப்பாகும்.

மருந்து கட்டுப்பாட்டு அதிகாரிகள் மற்றும் தேசிய எயிட்சு கட்டுப்பாட்டு அமைப்புடன் இணைந்து இரத்த வங்கி உரிமம், இரத்த தான நடவடிக்கைகள் மற்றும் இரத்த மாற்றம் மூலம் பரவும் தொற்று பரிசோதனை மற்றும் அறிக்கையிடல் ஆகியவற்றில் கூட்டு கண்காணிப்பை மேற்கொள்ளும் அமைப்பாக உள்ளது.

இந்திய மருத்துவ ஆராய்ச்சி குழுமம்- தேசிய மருத்துவ புள்ளியியல் நிறுவனத்துடன் இணைந்து தேசிய எயிட்சு கட்டுப்பாட்டு அமைப்பு இரண்டு ஆண்டுகளுக்கு ஒருமுறை (ஒவ்வொரு 2 வருடங்களுக்கும்) எச். ஐ. வி. மதிப்பீடுகளை மேற்கொள்கிறது. இறுதி மதிப்பீடு 2019 செய்யப்பட்டது. இந்தியாவில் எச். ஐ. வி. மதிப்பீட்டின் முதல் நிகழ்வு 1998-ல் செய்யப்பட்டது.

2010ஆம் ஆண்டில், தேசிய எயிட்சு கட்டுப்பாட்டு அமைப்பு இந்தியாவில் பயன்படுத்துவதற்குக்  கல்வி உபகரணங்களைப் பாடத்திட்டத்துடன் அங்கீகரித்தது. இது பாலினக் கல்வியுடன் இணைக்கப்பட வேண்டிய பாடத்திட்டத்தில் எயிட்சு கல்வியை முதன்முறையாக வழங்கியது.

2012-ல், தேசிய எயிட்சு கட்டுப்பாட்டு அமைப்பு, எச்.ஐ.வி/எய்ட்ஸ் தொடர்பான மற்ற 16 அமைப்புகளுடன் இணைந்து, "*பெஹ்சான்*" திட்டத்தின் கீழ் "*ஹிஜ்ரா ஹப்பா*" என்ற நிகழ்ச்சியினை நடத்தியது. இந்த நிகழ்வில் 17 மாநிலங்களைச் சேர்ந்த 100க்கும் மேற்பட்ட திருநங்கைகள் மற்றும் ஹிஜ்ரா சமூகத்தின் பிரதிநிதிகள், அரசு, தன்னார்வ தொண்டு நிறுவனங்கள் மற்றும் குடிமை சமூகத்தின் உறுப்பினர்களுடன் உரையாடினர்.

## மேற்கோள்கள்

 
## வெளி இணைப்புகள்
* தேசிய எய்ட்ஸ் கட்டுப்பாட்டு அமைப்பு, அதிகாரப்பூர்வ இணையதளம்

பகுப்பு:மருத்துவ சுகாதாரம்
பகுப்பு:எயிட்சு
திருச்சிராப்பள்ளி ஒருங்கிணைந்த பேருந்து நிலையம்

பஞ்சப்பூர் ஒருங்கிணைந்த பேருந்து நிலையம்

திருச்சி மாநகராட்சிக்கு சொந்தமான இடம் திருச்சி - மதுரை தேசிய நெடுஞ்சாலையில் உள்ள பஞ்சப்பூர் பகுதியில் உள்ளது. அங்கு ஒருங்கிணைந்த பேருந்து அமைக்க திட்டமிடப்பட்டு இடங்களை சமன்படுத்தும் பணி கடந்த சில நாட்களாக நடைபெற்று வந்தது.

இங்கு ஒரே நேரத்தில் 350 பேருந்துகளை நிறுத்தி வைக்கும் வசதியுடன், ஆம்னி பேருந்து நிறுத்தம், டாக்ஸி ஸ்டாண்ட், உணவகங்கள் உள்ளிட்ட அடிப்படை வசதிகள் அமைய உள்ளன.

சென்னை கோயம்பேடு மார்க்கெட் போல இந்த ஒருங்கிணைந்த பேருந்து நிலையத்தை ஒட்டியே மொத்த மற்றும் சில்லரை காய்கறி மார்க்கெட்டும் அமைய உள்ளது. பஞ்சப்பூரில் ஒருங்கிணைந்த பேருந்து நிலையம் மற்றும் இதர உட்கட்டமைப்பு பணிகளுக்காக ரூபாய் 832 கோடி திட்ட மதிப்பீடு செய்யப்பட்டுள்ளது.

48 ஏக்கர் பரப்பளவில் ஒருங்கிணைந்த பேருந்து நிலையம் அமைக்க 140 கோடி, கனரக சரக்கு வாகனம் முனையம் அமைக்க ரூபாய் 76 கோடி, சாலைகள் மழைநீர் வடிகால் மற்றும் இதர உட்கட்டமைப்பு வசதிகள் ரூபாய் 75 கோடி பல்வகைப் பயன்பாடுகள் மற்றும் வசதிகளுக்கான மையம் அமைக்க 59 கோடி என ரூபாய் 350 கோடி ஒதுக்கீடு செய்யப்பட்டு அரசாணை வெளியிடப்பட்டுள்ளது.

இந்நிலையில் பஞ்சப்பூர் ஒருங்கிணைந்த பேருந்து நிலையம் அமைப்பதற்காக பல்வேறு தனியார் நிறுவனங்களிடமிருந்து மாதிரி வரைபடங்கள் மாநகராட்சிக்கு அனுப்பி வைக்கப்பட்டு இருந்தன அவற்றில் ஒரு வரைபடத்தை மாநகராட்சி நிர்வாகம் தேர்வு செய்துள்ளது.

## மேற்கோள்கள்

பகுப்பு:திருச்சிராப்பள்ளி நகரம்
யெசெ சனாகன்

**யெசெ சனாகன்** *(Jesse Shanahan)* ஓர் அமெரிக்க வானியற்பியலாளரும் ஊனமுற்றோருக்கான செயல்முனைவாளரும் ஆவார். இவர் அமெரிக்க வானியல் கழகத்தின் அணுகுதிறம், ஊனமுற்றநிலைப் பணிக்குழுவினை உருவாக்கிய இணைநிறுவனர் ஆவார்.

## கல்வியும் ஆராய்ச்சியும்
இவர் வர்ஜீனியா பல்கலைக்கழகத்தில் தன் இளவல் பட்டப்படிப்பின்போது அரபு மொழியியலும் மெய்யியலும்  படித்துள்ளார்.
இவர் தன் இளவல் படிப்பின் இறுதியில் வானியற்பியலுக்கு மாறி அதில் முதுவர் பட்டம் பெற முடிவெடுத்துள்ளார். இவர் வெசுலியன் பல்கலைக்கழகத்தில் தன் கல்வியை இரண்டு ஆண்டுகள் தொடர்ந்துள்ளார். பிறகு தான் நோய்வாய்பட்டதாலும் தொடர்ந்து சந்தித்த வன்கொடுமையாலும் படிப்பை இடைவிட நேர்ந்துள்ளது. என்றாலும் இவர் சாந்தீகோவில் உள்ள கலிபோர்னியா பல்கலைக்கழகத்தில் வானியற்பியலில்  புரூக் சிம்மசுடன் இணைந்தும்ழோனிவர்சு நிறுவன இலிண்ட்oட்டுடன் இணைந்தும் ஆராய்ச்சி செய்து வருகிறார். இவருடைய முதன்மையான ஆராய்ச்சி செயல்முனைவான பால்வெளியாக்கக் கருவிலும் அது உருவாக்கும் ஓம்பல் பால்வெளிகளிலும் குறிப்பாக அவற்றின் கதிர்நிரல் பதிவுகளில் கவனம் குவிக்கிறது.  இவர் பூசூ ஆல்லன் ஆமில்டன் நிறுவனத்தில் தரவு அறிவியலாளராகப் பணிபுரிவதோடு அங்கே அறவில்லையும் செயற்கை அறிதிறனையும் மாந்தப்பண்பு வெறெடுக்கும் பயன்பாடுகளில் புலமை பெற்றுவருகிறார்.

## ஊனமுற்றநிலை
வலியை உருவாக்கி இயங்குதிறனைக் குறைக்கும் மரபியல் இணப்பிழைய நோயான எகிலர்சு- தானிலோசு நோய்த்தொகையால் இவர் பீடிக்கப்பட்டார்

ஊனமுற்ற அறிவியலாளருக்கான தங்கள் வாய்மொழி வரலாற்றுத் திட்டத்தின்கீழ் இவரை அறிவியல் வரலாற்று நிறுவனம் நேர்காணல் பேட்டி எடுத்துள்ளது.

## எழுத்துப்பணி
சனாகன் போர்பேசு இதழில் மொழியியல், வானியற்பியல் பற்றி போர்பேசு இதழிலும், தன் சொந்த ஊடகப் பக்கத்திலும் தொடர்ந்து பதிவு செய்கிறார்.> இவரது சமூக ஊடகப் பதிவுகள் சிலவேளைகலில் ஊனமுற்றநிலை, திறன் மேம்பாடு பற்றிய கட்டுரைகளில் உள்ளடக்கமாகின்றன. இவர் ஊனமுற்றாநிலையும் அறிவியல், தொழில்நுட்பம், பொறியியல், கணிதவியல் புலங்களும் எனும் பெயரில் ஒரு வலைப்பதிவையும் உருவாக்கி அதில் அறிவியலில் ஊனமுற்றநிலை சார்ந்த பட்டறிவுகளைப் பகிர்கிறார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பிரச்னை (இதழ்)

**பிரச்னை** (பின்னர் **உதயம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது. 

## வரலாறு
சாதாரணத் தொழிலாளிகள் சில பேர் சேர்ந்து வெகு மக்களை எட்டக் கூடிய வகையில் தொழிலாளர்களும் விவசாயிகளும் படித்துப் பயன்பெற வேண்டும் என்ற நோக்குடன் முற்போக்கு மாதமிருமுறை இதழ் ஒன்றை துவக்கி நடதினார்கள். முதலில் இதற்கு 'பிரச்னை' என்று பெயரிடப்பட்டது. இதழின் ஆசிரியர்களாக ஆர். சாம்பசிவம், எஸ். இசக்கிமுத்து என்று அறிவிக்கப்பட்டது. சில இதழ்களுக்குப் பிறகு தெ. சண்முகம் ஆசிரியர் என்றும், முந்திய இருவரும் இணை ஆசிரியர்கள் எனவும் அறிவிக்கப்பட்டது. இதன் முதல் இதழ் 1972 அக்டோபரில் வெளிவந்தது. 10வது இதழ் முதல் இதழின் பெயர் மாற்றம் பெற்றது. பிரச்னை 'உதயம்' ஆயிற்று.

கதைகள், கவிதைகள், கட்டுரைகளை இந்த ஏடு வெளியிட்டது. சமூகப் பிரச்னைகள், அரசியல் விடயங்கள், கலை மற்றும் இலக்கிய விடயங்கள் பற்றி எளிய நடையில் விளக்கமாகவும் தெளிவாகவும் கருத்துக்களை எடுத்துக்கூறியது. அஸ்வகோஷ் (ஏ. ஜி.) கதைகள், கவிதைகள், கட்டுரைகள் அதிகம் எழுதினார். மாவேலி ஜாப்சன், ஆத்மாநாம், அக்கிணிபுத்திரன் முதலிய பலரும் இதில் கவிதைகள் எழுதியுள்ளனர்.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:இடதுசாரித் தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
சகாப்தம் (இதழ்)

**சகாப்தம்** (பின்னர் **மக்கள் சகாப்தம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் ஒருமுறை வெளிவந்தது. இது முதலில் இலவச இலக்கிய வெளியீடாக வெளியானது.

## வரலாறு
சகாப்தம் இலக்கியப் பத்திரிகையான கணையாழியின் வடிவத்தில் 24 பக்கங்களோடு வெளிவந்தது. இதன் முதல் இதழ் 1977 செப்டம்பரில் வெளியானது. அச்சிட்டு வெளியிடுபவர் க. பாலசுப்பிரமணியன் என்று திருச்சி முகவரி அச்சிடப்பட்டிருந்த போதிலும், அனைத்து தொடர்புகளுக்கும் கலாமணி என்ற எழுத்தாளரின் சென்னை முகவரிதான் கொடுக்கப்பட்டது.

6ஆவது இதழ் முதல் இது 'மக்கள் சகாப்தம்' என்று பெயர் மாற்றம் பெற்று, 50 காசு விலையில், விற்பனைக்குரிய ஒரு பத்திரிகையாக வெளிவரத் தொடங்கியது. இதில் பெயர்பெற்ற எழுத்தாளர்கள் சிலரும், திறமையை நிரூபிக்க முயன்றுகொண்டிருந்த இளம் எழுத்தாளர்கள் பலரும்  எழுதினார்கள். இதன் 10ஆவது இதழ் கவிதைச் சிறப்பிதழாகத் தயாராயிற்று. 

சகாப்தம் இதழில் அவ்வப்போது புத்தக விமர்சனம், திரைப்பட விமர்சனம், இலக்கிய நிகழ்ச்சிகள் பற்றிய கருத்துகள் போன்றவற்றையும் வெளியிட்டது.

முதல் ஆண்டில் பத்து இதழ்களைக் கொண்டு வந்த சகாப்தம், இரண்டாம் ஆண்டின் முதலாவது இதழை 1978 ஏப்ரல் மாதம் வெளியிட்டபோது, அந்த ஆண்டில் மேலும் 4 இதழ்கள் மட்டுமே வெளியாகும் என்று மாதக் கணக்கிட்டு அறிவித்தது. ஆனால் அந்தத் திட்டம்கூட நிறைவேறவில்லை.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:சிற்றிதழ்கள்
பகுப்பு:1970 களில் வெளிவந்த தமிழ் இதழ்கள்
இரங்காநதி ஆறு

**இரங்காநதி ஆறு** (*Ranganadi River*) என்பது பனியோர் ஆறு என்றும் அழைக்கப்படுகிறது. இது இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். அருணாச்சலப் பிரதேசத்தின் இமயமலை அடிவாரத்தில் நிலம், மார்டா மற்றும் தபோ மலைத்தொடர்களிலிருந்து இந்த ஆறு உருவாகிறது. பின்னர் இரங்காநதி ஆறு அசாமின் இலக்கிம்பூர் மாவட்டத்தில் ஜோகிங் எனும் இடத்தில் நுழைகிறது. இலக்கிம்பூர் மாவட்டத்தில் 60 கி. மீ. தொலை பயணித்து சுபன்சிரி ஆற்றில் இலக்கிம்பூர் மாவட்டத்தில் போகோனிகாட்டில் கலக்கின்றது.
[thumb| [லக்கிம்பூர் மாவட்டம்|லக்கிம்பூர் மாவட்டத்தில் இரங்காநதி ஆற்றின் கரையில் காணாமல் போனவர்களின் வீடு.]]

## [[இரங்காநதி அணை]]
இரங்காநதி அணை என்பது அருணாச்சலப் பிரதேசத்தின் கீழ் சுபன்சிரி மாவட்டத்தில் அமைந்துள்ள இரங்காநதி ஆற்றின் மீது கட்டப்பட்ட கான்கிரீட்-ஈர்ப்பு, தண்ணீரைத் திசை திருப்பும் அணையாகும்.

## மேற்கோள்கள்

 
பகுப்பு:அசாம் ஆறுகள்
பகுப்பு:அருணாச்சலப் பிரதேச ஆறுகள்
நேரு யுவ கேந்திரா சங்கதன்

**நேரு யுவ கேந்திரா** (*Nehru Yuva Kendra Sangathan*)(பொருள்: நேரு இளைஞர் மையங்கள்) என்பது 1972ஆம் ஆண்டு இந்தியாவில் நிறுவப்பட்ட இளைஞர் நல மேம்பாட்டு அமைப்பாகும். ராஜீவ்காந்தி இதனை 1987-ல் **நேரு யுவ கேந்திரா சங்கதன்** (பொருள்: நேரு இளைஞர் மைய சங்கம்) என இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தின் கீழ் தன்னாட்சி அமைப்பாக மாற்றினார்.

இது உலகின் மிகப்பெரிய மற்றும் தனித்துவமான இளைஞர் மேம்பாட்டு அமைப்பாகும். இது தன்னார்வ, சுய உதவி மற்றும் சமூக பங்கேற்பு கொள்கையின் அடிப்படையில் இளைஞர்களின் சக்தியை ஒருங்கிணைக்கிறது.

## நோக்கங்கள்
நேரு யுவ கேந்திரா சங்கதன் இரண்டு முக்கிய நோக்கங்களைக் கொண்டுள்ளது: அவை: 1:- தேசத்தைக் கட்டியெழுப்புவதற்காக கிராமப்புற இளைஞர்களுக்கு வழிவகைகளை வழங்குதல், 2:- அவர்களின் ஆளுமை மற்றும் திறன்களை வளர்ப்பதற்கான வாய்ப்புகளை மேம்படுத்துதல்.

## முக்கியத்துவம்
நேரு யுவ கேந்திரா சங்கதன் இளைஞர் விவகார அமைச்சகத்தின் பல்வேறு இளைஞர் நலத் திட்டங்கள் மற்றும் பிற அமைச்சகங்களின் ஒருங்கிணைப்பு மற்றும் ஒத்துழைப்புடன் சிறப்புத் திட்டங்களையும் இளைஞர் மேம்பாட்டின் பல்வேறு வகைகளில் பணியாற்றி வருகிறது. நல்ல குடியுரிமை, சிந்தனை மற்றும் மதச்சார்பற்ற வழிகளில் நடந்துகொள்வது, திறன் மேம்பாடு மற்றும் இளைஞர்கள் உற்பத்தி மற்றும் ஒழுங்கமைக்கப்பட்ட நடத்தை ஆகியவற்றைக் கடைப்பிடிக்க உதவுவதில் முக்கிய கவனம் செலுத்தப்படுகிறது.

## பார்வை

* தன்னார்வ ஒருங்கிணைப்பு
* அரசியல் மற்றும் வளர்ச்சியின் அடிப்படை ஜனநாயக நடைமுறைகளில் பங்கேற்பதற்கான வாய்ப்புகள்,
* திறன்-உருவாக்கம், உடல்நலம், வாழ்க்கைத் திறன்கள் மற்றும் சுயதொழில் பற்றிய விழிப்புணர்வை உருவாக்குதல் போன்ற இளைஞர்களை மேம்படுத்துவதற்கான வழிமுறைகளை கட்டமைத்தல்.

## கட்டமைப்பு

## மேற்கோள்கள்
 


பகுப்பு:இந்திய அரசுத் திட்டங்கள்
பகுப்பு:இளைஞர் நலம் மற்றும் விளையாட்டு அமைச்சகம்
தனீல் மெத்வியேதெவ்

**தனீல் செர்கேவிச் மெத்வியேதெவ்** (*Daniil Sergeyevich Medvedev*; ; பிறப்பு: 11 பிப்ரவரி 1996) ஒரு உருசியத் தொழில்முறை டென்னிசு வீரர். டென்னிசு தொழில்முறை விளையாட்டுக்காரர்கள் சங்கத்தினால் (ATP) அறிவிக்கப்பட்ட சர்வதேச தரவரிசைப் பட்டியலில் 15 மார்ச் 2021 அன்று 2 வது இடத்தைப் பிடித்தார், இது  இவரது தொழில் வாழ்க்கையின் சிறந்த ஒற்றையர் தரவரிசையாகும். *2021 யுஎஸ் ஓபன்* மற்றும் *2020 ஏடிபி பைனல்ஸ்* உட்பட பதின்மூன்று *ஏடிபி டூர்* ஒற்றையர் பட்டங்களை வென்றுள்ளார். பிந்தைய வெற்றியின் மூலம், ஆண்டு இறுதி வாகையாளர் பட்டத்திற்கான  போட்டியில் உலகின் முதல் 3 தரவரிசை வீரர்களை தோற்கடித்த முதல் மற்றும் ஒரே வீரர் என்ற பெருமையைப் பெற்றார். 2019 US ஓபன் மற்றும் 2021 ஆத்திரேலிய ஓபனில் இரண்டாம் இடத்தைப் பிடித்தார்.

## ஆரம்ப மற்றும் தனிப்பட்ட வாழ்க்கை
டேனியல் செர்கேயவிச் மித்வதேவ் மாஸ்கோவில் செர்ஜி மித்வதேவ் மற்றும் ஓல்கா மித்வதேவா ஆகியோருக்கு மகனாகப் பிறந்தார். டேனியலின் தந்தை, ஒரு கணினி பொறியாளர், 1980 களின் நடுப்பகுதியிலிருந்து 2010 களின் முற்பகுதி வரை கட்டுமானப் பொருட்கள் விற்பனையில் தனது சொந்த வணிகத்தை உருவாக்கினார். இவருக்கு ஜூலியா மற்றும் எலெனா என்ற இரண்டு மூத்த சகோதரிகள் உள்ளனர். இவருக்கு 6 வயதாக இருந்தபோது, இவர் நீச்சல் பயிற்சி எடுத்துக்கொண்டிருந்த குளத்தில் குழு டென்னிசு பாடங்களுக்கான விளம்பரத்தை இவரின் தாயார் கவனித்தார். இவரின் தந்தையும் இவரைச் சேர்க்க ஊக்குவித்தார். மித்வதேவின் முதல் டென்னிசு பயிற்சியாளர் எகடெரினா க்ரியுச்கோவா ஆவார், இவர் தொழில்முறை டென்னிஸ் வீராங்கனையான வேரா சுவோனரேவாவின் முன்னாள் பயிற்சியாளர் ஆவார். விளையாட்டு தவிர டேனியலின் மற்ற குழந்தை பருவ நடவடிக்கைகள் கிளாவேசீன் மற்றும் கிதார் பாடங்களை உள்ளடக்கியது.

## இளையோர் போட்டிகள்
மித்வதேவ்  ஜூலை 2009 இல் தனது 13ஆம் வயதில் எசுத்தோனியாவில் நடந்த தரம்-4 இளையோர் போட்டியில் அறிமுகமானார் . டிசம்பர் 2010 இல், அவர் தனது மூன்றாவது போட்டியில் தகுதிப் போட்டியா தனது முதல் இளையோர் பட்டத்தை வென்றார்.

## தொழில் வாழ்க்கை

### 2015–2016: ஆரம்பகால தொழில் வாழ்க்கை
2015 கிரெம்ளின் கோப்பையில், இரட்டையர் பிரிவில் அஸ்லான் கரட்சேவ் உடன் இணைந்து, மித்வதேவ் அறிமுகமானார். இருவரும் முதல் சுற்றில் அலியாசந்டர் பியூரி  மற்றும் தெனிசு இசுத்தோமின் ஆகியோரைத் தோற்கடித்தனர், ஆனால் இரண்டாவது சுற்றில் ரது அல்போட்  மற்றும் ஃபிரன்திசெக் செர்மக்  ஆகியோரிடம் தோல்வி அடைந்தனர்.

## விருதுகள்

; தேசிய அளவில்

* உருசிய கோப்பை பரிந்துரைகள்:
** ஆண்டின் சிறந்த ஆண் டென்னிசு வீரர்: 2019, 2021;
** ஆண்டின் சிறந்த அணி: 2019, 2021. 
*  "*மெரிட்டட்* *மாஸ்டர் ஆஃப் ஸ்போர்ட்ஸ் ஆஃப் ரஷ்யா* " பட்டம் (2019) 

## மேற்கோள்கள்

## வெளி இணைப்புகள்

* 
* 
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:உருசிய டென்னிசு வீரர்கள்
பகுப்பு:ஒலிம்பிக் போட்டியாளர்கள்